बोलीं- मां बनने का मतलब करियर का अंत नहीं, बेटी के लिए हर समय मौजूद नहीं रहूंगी
Balika Vadhu Actress Neha Marda बालिका वधु एक्ट्रेस ने हाल ही में एक इंटरव्यू के दौरान बताया कि वो कैसे एक नई मां के तौर पर अपने मदरहुड के फेज को एंजॉय कर रही हैं। इस बीच उन्होंने कहा कि वो जल्द पर लौटने का मन बना रही हैं।
बालिका वधु एक्ट्रेस नेहा मर्दा ने 7 अप्रैल 2023 को एक बेटी को जन्म दिया। एक्ट्रेस ने हाल ही में एक इंटरव्यू के दौरान बताया कि वो कैसे एक नई मां के तौर पर अपने मदरहुड के फेज को एंजॉय कर रही हैं। इस बीच उन्होंने बताया कि वो जल्द ही पर लौटने का मन बना रही हैं। बीते दिनों ने सोशल मीडिया पर अपनी बेटी का नाम और चेहरा रिवील किया था। एक्ट्रेस ने नन्हीं बेटी का नाम अनन्या अग्रवाल रखा है।
जल्द मुंबई जाने और काम पर लौटने का प्लान कर रही- नेहा
हिंदुस्तान टाइम्स को दिए इंटरव्यू में नेहा ने कहा- ‘मैं अपने सातवें महीने के दौरान अपनी मां के घर पर शिफ्ट हो गई थी। मैं अभी भी वहीं हूं, क्योंकि मैं अपने ठीक होने के लिए ब्रेक लेना चाहती थी। इसके अलावा अभी मेरी बेटी के लिए ट्रैवल करना सेफ नहीं है, क्योंकि वो समय से पहले पैदा हुई है। मैं जल्द ही मुंबई वापस जाने और काम पर लौटने का प्लान कर रही हूं।’
अभी किसी शो का हिस्सा होने मेरे लिए गलत होगा
नेहा से सवाल किया गया कि क्या उनके हाथ में कोई प्रोजेक्ट है, जिसे वो करने का मन बना रही हैं? इस पर एक्ट्रेस ने कहा कि उन्हें कई प्रोजेक्ट्स ऑफर हुए हैं, लेकिन अपनी बेटी के चलते वो इन्हें एक्सेप्ट नहीं कर सकती हैं।
उन्होंने कहा- 'अभी किसी भी शो का हिस्सा होने मेरे लिए गलत होगा, क्योंकि मैं अभी अपने बच्चे को स्तनपान करा रही हूं। मुझे नहीं पता कि आने वाले महीनों में मेरी बेटी को किन चीजों की जरूरत होगा या मेरे लिए चीजें कैसी होंगी।'
दोबारा काम शुरू करने में नेहा को है हिचकिचाहट
बालिका वधु और कुंडली भाग्य जैसे सीरियल में काम कर चुकीं एक्ट्रेस ने बताया कि पोस्ट प्रेग्नेंसी के बाद वजन बढ़ने के कारण उन्हें फिर से काम शुरू करने में हिचकिचाहट हो रही है। नेहा ने कहा- ‘हो सकता है कि लोग मुझे शो में वापस लेने के लिए तैयार हों और मेरे शरीर के साइज के बारे में परेशान न हों। लेकिन मुझे लगता है कि मैं अभी इसके लिए तैयार नहीं हूं। ऐसा नहीं है कि मैं अपने शरीर को लेकर अनकंफर्टेबल हूं या मैं डिलीवरी के बाद कैसी दिखती हूं यह सोचकर परेशान हूं। मैं थोड़ा और स्वस्थ होना और वेट लूज करना चाहती हूं। ताकि, मैं अपना कमबैक पूरे जोरों से शुरू कर सकूं।’
नेहा ने बताया कि अब वो धीरे-धीरे ठीक हो रही हैं और अपने बच्चे को समय दे रही हैं। ऐसे में उनके लिए यह मोमेंट बेहद खास है, इसलिए उनके लिए समय निकालना जरूरी है। नेहा ने कहा- ‘यह वक्त परमानेंट नहीं होने वाला है, इसलिए मैं हर पल को संजोना चाहती हूं।’
लाइफ में उसके आने का मतलब मेरे करियर का अंत नहीं है- नेहा
आजकल की कई महिलाओं को अपने नवजात बच्चे को घर छोड़कर और काम पर जाने का दुख होता है। नेहा ने खुद को मेंटली तैयार कर लिया है कि वो अपनी बेटी को उनपर डिपेंडेंट नहीं बनाना चाहती हैं।
नेहा ने कहा- 'अभी मेरे बच्चे को मेरी जरूरत है, इसलिए मेरे लिए ये ज्यादा जरूरी हैं। लेकिन हर चीज का एक वक्त होता है। मैं उन माओं में से नहीं हूं, जो जीवन भर अपने बच्चों को चम्मच से दूध पिलाती रहे। मैं उसके लिए हर समय मौजूद नहीं रहूंगी। मेरी लाइफ में उसके आने का मतलब मेरे करियर का अंत नहीं है। इसका मतलब यह नहीं हैं कि मैं एक सेल्फ डिपेंडेंट महिला बनना बंद कर दूंगी।'
काम पर वापस जाऊंगी, बेटी की देखभाल करूंगी- नेहा
मैं पहले दिन से ही इस बारे में क्लियर रही हूं। इसलिए मैं काम पर वापस जाऊंगी और अपनी बेटी की देखभाल भी करूंगी, क्योंकि ये दोनों चीजें मेरे लिए जरूरी हैं। हालांकि, इस समय मेरी प्राइयॉरिटी मेरा बच्चा है। एक बार जब मैं दोनों को बैलेंस कर लूंगी, तो मैं काम फिर से शुरू कर दूंगी।